Terugvoer oor Microsoft-onderbreking
Weens 'n onderbreking in die Microsoft Exchange diens Donderdag (24 Januarie) vanaf 10:30 tot 22:00 het personeel en studente geen toegang tot e-pos gehad nie. Die onderbreking is veroorsaak deur tegniese probleme by een van Microsoft se datasentrums in Europa en het, onder andere, Suid-Afrika, Europa en Suid-Amerika beïnvloed. Die verbinding tot Microsoft Exchange is Donderdagaand weer herstel en personeel en studente kon Vrydagoggend weer volledige toegang tot e-pos te hê. Vir `n volledige verslag oor die insident deur Microsoft, kliek hier
Hou in gedagte dat kuberkriminele hierdie tipe kan insidente misbruik om aanvalle loods teen e-posgebruikers. Nie IT of Microsoft sal jou ooit vra om jou Microsoft rekening per e-pos te heraktiveer of vra vir persoonlike inligting nie.
Neem asb. kennis dat Informasietegnologie in gevalle waar e-pos nie beskikbaar is nie ons Twitter-rekening sal gebruik as hoof-kommunikasiekanaal en dat die nuutste inligting op hierdie platform geplaas sal word.Vir enige navrae kontak asb. die IT Dienstoonbank by 021 808 4367 of meld 'n versoek aan op die ICT Partner Portal.
Posted in E-pos, Kennisgewings | Comments Off on Terugvoer oor Microsoft-onderbreking
Die vae lyn tussen tussen privaat en professioneel
Woensdag, Februarie 17th, 2016
Microsoft het onlangs 'n inprop-program (plug-in) vrygestel wat inligting vanaf jou sosiale netwerkbladsye, byvoorbeeld Facebook en LinkedIn, integreer met Outlook.
Op die oog af lyk dit na 'n nuttige stukkie sagteware wat, op 'n enkele platform, jou op hoogte hou van jou vriende se doen en late. Terselfdertyd kan dit handige inligting verskaf oor potensiële kliënte.
Dit mag egter problematies raak as jou professionele kollegas en kontakte toegang het tot inligting wat jou in die verleentheid kan plaas.
Outlook is vir die meeste gebruikers 'n professionele e-pos platform. Met OSC (Outlook Social Connector) deel jy onbewustelik jou persoonlike inligting met jou professionele netwerk. Die lyn tussen jou professionele en persoonlike lewe is skielik minder duidelik.
As jy die OSC installeer het, sal jou sosiale netwerk inligting onderaan die Outlook-venster in 'n klein People Pane verskyn. Die sagteware kry inligting van jou sosiale netwerke profiele, gebaseer op die e-posadres(se) wat jy gekoppel het aan daardie sosiale netwerk profiel. Die inligting kan profielfotos, statusopdaterings en jou onlangse skrywes, insluit en vind plaas selfs al is jou e-posadresse versteek vir ander gebruikers op sosiale media platforms. Jou sosiale netwerk inligting kan, afhangende van jou sekuriteitsverstellings, gesien word deur OSC-gebruikers vir enigiemand vir wie jy e-pos stuur, selfs al is die OSC-gebruiker nie noodwendig 'n Facebook vriend nie.
Die sigbare inligting wat verskyn in die People Pane word bepaal deur die e-posse adresse wat jy gekoppel het aan jou sosiale netwerke en jou privaatheidsverstellings op jou sosiale netwerkrekeninge.
Om te voorkom dat jou persoonlike inligting deur jou kollegas gesien word deur OSC, verwyder jou werksadres op al jou sosiale netwerk profiele. Sorg ook dat jou privaatheidverstellings so gestel is dat OSC dit nie sal kan optel nie. Byvoorbeeld stel dit dat jou inligting net sigbaar is vir jou vriende en familie, nie public nie.
Onthou om verkieslik 'n aparte adres, byvoorbeeld Gmail, vir jou persoonlike e-posse aan te skaf en jou @sun adres te gebruik nie.
Buiten dat die situasie jou in die verleentheid kan bring, kan dit ook ernstige etiese en professionele gevolge inhou. Onthou, enige OSC-gebruiker kan potensieel d.m.v. e-pos alle sosiale netwerk inligting wat aan daardie rekening gekoppel is, sien. Jy deel dalk meer met jou kollegas as wat jy dink.
OSC is beskikbaar vir Outlook 2003, Outlook 2007, en Outlook 2010, en integreer Outlook se e-pos funksies met sosiale netwerktoepassings soos Facebook, LinkedIn, Windows Live Messenger, and MySpace.
IT beveel nie die gebruik van OSC aan nie aangesien die risikos daaraan verbonde veel hoër is as die voordele wat daaruit geput kan word.
Posted in Kommunikasie, E-pos | Comments Off on Die vae lyn tussen tussen privaat en professioneel
Spyt oor daai e-pos?
Dalk is jy baie vies vir `n kollega, of erger – jou baas – en wil jy jou frustrasie uitdruk. En dan stuur jy `n e-pos.
Die oomblik nadat jy die send-knoppie gedruk het, besef jy dit was waarskynlik nie so `n goeie idee nie. Vir al die impulsiewes daarbuite het Gmail `n veiligheidsnet ingebou.
In Junie vanjaar het Gmail die Undo Send funksie geaktiveer. As jy `n tikfout maak of spyt is oor `n boodskap, kan jy dit ongedaan maak deur Undo send te aktiveer. Hierdie verstelling gee jou die opsie om die boodskap wat jy gestuur het te herroep.
Om Undo Send te aktiveer:
Kliek op die rat in die regterkantse hoek bo .
Rol af tot by Undo Send en kliek Enable.
Kies die kansellasie-tydperk (die tydperk wat jy het om te besluit of jy die e-pos wil herroep)
Kliek Save Changes onderaan die bladsy.
Indien jy Undo Send aangesit het in Gmail Labs, sal die Undo Send verstelling by verstek aan wees.
Om jou die geleentheid gee om `n e-pos te herroep, vertraag Gmail die versending vir `n paar sekondes. Sodra die tydperk verby is en die e-pos, soos normaal gestuur is, kan dit nie gestop word nie aangesien dit reeds oorgestuur is van jou e-posbediener na die ontvanger se e-posbediener. As jy nie Undo binne die tydbeperking kies nie, sal jou boodskap gestuur word.
Neem kennis dat Undo send moontlik nie mag werk as jy probleme met jou verbinding het nie.
Vir al die Outlook-gebruikers is daar ook `n oplossing. Outlook het `n opsie op boodskappe te herroep. Net soos met Gmail is daar ook beperkinge op wat jy kan doen met die herroep-funksie. Die sukses of mislukking hang af van die ontvanger se verstellings in Microsoft Outlook.
Byvoorbeeld, as die boodskap reeds deur die ontvanger gelees is, sal dit nie herroep word nie. Indien dit reeds afgelewer is, sal beide die nuwe en ou boodskappe in die ontvanger se posbus lê. Die ontvanger sal wel ingelig word dat jy, die versender, die boodskap uit sy posbus verwyder het.